Ministarstvo javnih radova
ul.Arsenija Boljevića 2a, City Mall/III sprat, 81000 Podgorica	 
Broj: 01-426/26-2102/6
Podgorica, 22.06.2026.godine



POJAŠNJENJE
Tenderske dokumentacije broj 04-40/26 od 10.06.2026.godine
(šifra postupka #117151) za izvođenje radova na izgradnji Bulevara Velje brdo sa pratećom infrastrukturom
Povodom zahtjeva za pojašnjenje Tenderske dokumentacije, Komisija za sprovođenje postupka javne nabavke, u skladu sa članom 95 stav 2 Zakona o javnim nabavkama, na postavljena pitanja daje sljedeće odgovore: 


Pitanje 1: Poštovani, U PREGLEDU POSTUPKA #117151 je kao Rok izvršenja ugovora navedeno: ''Rok izvršenja: 540 radnih dana od dana uvođenja u posao''. Mišljenja smo da je navedeni rok veoma kratak, kada se uzmu u obzir količine radova (naročito iskopa) i kompleksnost cjelokupnog projekta. S obzirom na količine iskopa iz tehničke specifikacije predmeta nabavke, na konfiguraciju terena i nemogućnost istovremenog pristupa trasi za veći broj mašina koje bi sinhronizovano vršile iskope, smatramo da navedeni rok za izvršenje ugovora ne može biti ispoštovan čak ni uz maksimalne napore i zalaganja Izvođača, te Vas molimo da razmotrite produženje navedenog roka za izvođenje radova.
Odgovor: Prilikom određivanja roka uzeti su u obzir obim i vrste radova, konfiguracija terena, tehničko-tehnološki uslovi izvođenja, kao i mogućnost organizacije radova kroz više faza i radnih frontova. Dodatno, u okviru pripremnih radova izvodi se radna staza, kojom će se omogućiti pristup trasi i stvoriti preduslovi za efikasniju organizaciju izvođenja radova.

Pitanje 2: Tenderska dokumentacija u dijelu „Uslovi za obavljanje djelatnosti“ zahtijeva da privredni subjekat istovremeno posjeduje licencu za građenje objekata (čl. 84 i 107 Zakona o izgradnji objekata) i „Licencu za izradu projekata geoloških istraživanja, vršenje više vrsta geoloških istraživanja i izrade elaborata o rezultatima geoloških istraživanja (inženjersko-geološka i geotehnička, te hidrogeološka istraživanja)“, izdatu u skladu sa Zakonom o geološkim istraživanjima. Uslov se umnožava i kroz zahtjev za angažovanje odgovornog inženjera geologije sa položenim stručnim ispitom za vršenje geoloških istraživanja (tačka 9 stručnih i kadrovskih kapaciteta). Pojašnjenjem ste naveli: ,,Predmetni uslov je definsan na osnovu geotehničkog elaborata, kojim je predviđeno geotehničko praćenje i stalni geotehnički nadzor tokom izvođenja radova u složenim geotehničkim uslovima. Odnosi se na pozicije 11 – 18, 22, 42, 53, 57, 58, 68, 69, 70, 84, 85, 86, 107, 108. Saglasno Zakonu o javnim nabavkama ponuđač može da podnese ponudu samostalno, zajedničku ponudu, da koristi kapacitete drugog privrednog subjekta ili da dio predmeta javne nabavke ustupi podugovaraču, U zavisnosti od načina podnošenja ponude ponuđač sačinjava Izjavu privrednog subjekta, a sve u skladu sa Pravilnikom o obrascu Izjave privrednog subjekta.’’ Ukoliko ponuđač da bi dokazao predmetne uslove da posjeduje „Licencu za izradu projekata geoloških istraživanja, vršenje više vrsta geoloških istraživanja i izrade elaborata o rezultatima geoloških istraživanja (inženjersko-geološka i geotehnička, te hidrogeološka istraživanja)“, izdatu u skladu sa Zakonom o geološkim istraživanjima i da posjeduje odgovornog inženjera geologije sa položenim stručnim ispitom za vršenje geoloških istraživanja (tačka 9 stručnih i kadrovskih kapaciteta), angažuje podugovarača, molimo da potvrdite da je u tom slučaju dovoljno da u izjavi privrednog subjekta u Dijelu C u ovoj rubrici “a) navesti dio predmeta nabavke koji se ustupa, sa podacima o nazivu i opisu dijela predmeta nabavke i procentualni udio u ukupnoj vrijednosti predmeta nabavke:” navede tekst: Podugovaraču se ustupa geotehničko praćenje i stalni geotehnički nadzor tokom izvođenja radova u složenim geotehničkim uslovima, što se nalazi u pozicijama 11 – 18, 22, 42, 53, 57, 58, 68, 69, 70, 84, 85, 86, 107, 108 tehničke specifiakcije predmeta nabavke i navede procentualni udio u ukupnoj vrijednosti predmeta nabavke? Molimo naručioca da ovo potvrdi a ako ne potvrđuje molimo da vrlo precizno navede šta se treba navesti u ovom slučaju jer je ovo bitno da bi se pripremila ponuda. Pozdrav,
Odgovor: Naručilac potvrđuje da je navedeni način popunjavanja Izjave privrednog subjekta prihvatljiv, uz obavezu navođenja dijela predmeta nabavke koji se ustupa podugovaraču i procentualnog udjela u ukupnoj vrijednosti predmeta nabavke, u skladu sa Pravilnikom o obrascu Izjave privrednog subjekta.
Pitanje 3:U pregledu postupka je navedeno ''Rok plaćanja je: 30 dana od dana ovjere privremene situacije za izvedene radove, odnosno privremene i okončane situacije za izvedene radove.'' Molimo za pojašnjenje za sledeće: - do kada je Izvođač dužan da preda Stručnom nadzoru privremenu mjesečnu situaciju, tj. do kojeg dana u mjesecu, za radove koji su izvršeni u prethodnom mjesecu? - Koji je rok Stručnom nadzoru da ovjeri situaciju, ukoliko nema primjedbi? - Ukoliko Stručni nadzor ima primjedbe, koji rok ima Izvođač da te primjedbe otkloni? - Koji je rok Stručnom nadzoru da ovjeri situaciju, nakon otklanjanja primjedbi i ispostavljanja korigovane situacije od strane Izvođača?
Odgovor: Biće predmet izmjene.
 Pitanje 4: Rok izvršenja: 540 radnih dana od dana uvođenja u posao MOLIMO DA DEFINIŠETE RADNE DANE? Tj da date definiciju radni dan? Da je u pitanju kalendarski dan sve bi bilo jasno ali radni dan je već u domenu naručioca
Odgovor:  Pod radnim danom smatra se svaki dan koji je, u skladu sa ugovorenim dinamičkim planom izvođenja radova, upisan u građevinski dnevnik kao radni dan. Rok od 540 radnih dana računa se od dana uvođenja izvođača u posao.

Pitanje 5: Svesti tehničku specifikaciju svjetiljki i reflektora (poz. 134–136) na funkcionalne i svjetlotehničke zahtjeve, uz izostavljanje kataloških oznaka i nefunkcionalnih tačnih vrijednosti, te objaviti mjerljive kriterijume ekvivalentnosti i razjasniti status sertifikata „ENEC Plus“;
Odgovor: Naručilac upućuje na prethodno dato pojašnjenje broj 01-426/26-2102/4 od  16.06.2026.godine.

Pitanje 6: Ukloniti ograničenje maksimalnog kapaciteta i kataloške oznake separatora (poz. 102) i definisati zahtjev funkcionalno (protok, efikasnost, instalacioni okvir), uz potvrdu prihvatljivosti uređaja većeg ukupnog kapaciteta; 
Odgovor: Naručilac upućuje na prethodno dato pojašnjenje broj 01-426/26-2102/4 od  16.06.2026.godine.
Pitanje 7: Uskladiti licencni uslov (Nalaz 3) sa stvarnom potrebom geotehničkog nadzora u izvođačkoj fazi i izostaviti nepovezani zahtjev za licencom za geološka istraživanja i izradu elaborata, odnosno objaviti rezultat analize tržišta po čl. 82 i 85 ako naručilac na uslovu ostaje;
Odgovor: Naručilac upućuje na prethodno dato pojašnjenje broj 01-426/26-2102/4 od  16.06.2026.godine i dodatno pojašnjava da predmetni uslov nije uveden zbog izvođenja građevinskih radova kao takvih, već zbog potrebe obezbjeđivanja stručnog geotehničkog praćenja, analize i ocjene ponašanja terena tokom izvođenja radova u složenim geološko-geotehničkim uslovima, pri čemu ponuđač navedeni uslov može dokazati samostalno, preko člana zajedničke ponude ili angažovanjem podugovarača, čime nije ograničena konkurencija na tržištu.
Pitanje 8: Za poz. 141 dodati „ili ekvivalent“, za poz. 137–139 izostaviti vlasničke oznake tipa, i za sve pozicije iz Tabele 1 objaviti kriterijume ekvivalentnosti;
Odgovor: Naručilac upućuje na prethodno dato pojašnjenje broj 01-426/26-2102/4 od  16.06.2026.godine.
Pitanje 9:U dokumentaciji eksplicitno objaviti ponder cijene i kvaliteta i formulu bodovanja cijene;
Odgovor: Kriterijumi za izbor najpovoljnije ponude, njihovi ponderi i način vrednovanja ponuda definisani su tenderskom dokumentacijom.
Pitanje 10:  Učiniti potpuno i besplatno dostupnim revidovani glavni projekat, geotehnički elaborat i sve tabelarne dokaznice, dostaviti dokaz o pravnom osnovu deponije (KP 387/1) i ujednačiti pravne reference.
Odgovor: Dokumentacija relevantna za pripremu i podnošenje ponuda dostupna je zainteresovanim privrednim subjektima na način predviđen tenderskom dokumentacijom.

